Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice 
zo dňa 14.02.2017.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení: 
a) prijatých na zasadnutí Miestneho zastupiteľstva mestskej časti Bratislava – Podunajské Biskupice dňa 13.12.2016 a elektronického hlasovania dňa 21.12.2016
b) nedoriešených od ich prijatia do ďalšieho rokovania miestneho zastupiteľstva od č. 1/2014-2018 do č. 236/2014-2018.
03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.
04)	Správa o kontrolnej činnosti miestnej kontrolórky MČ Bratislava – Podunajské Biskupice za rok 2016.
05)	Návrh na zrušenie uznesenia č. 103/99/MZ – Zásady na prideľovanie malometrážnych bytov na Kovovej ulici č. 6 v Bratislave.
06)	Návrh uznesenia, ktorým sa schvaľuje podanie žiadosti o nenávratný finančný príspevok a preukazuje zabezpečenie spolufinancovania projektu „Rekonštrukcia budovy a areálu MŠ Komárovská“.
07)	Zmena č. 6 číselného a programového rozpočtu MČ Bratislava – Podunajské Biskupice na rok 2016.
08)	Návrh na použitie finančných prostriedkov z Rezervného fondu MČ Bratislava – Podunajské Biskupice.
09)	Zmena č. 1 číselného a programového rozpočtu MČ Bratislava – Podunajské Biskupice na rok 2017.
10)	Dodatok č. 2 k Zmluve o budúcej kúpnej zmluve vodnej stavby: „Odkanalizovanie podunajskej časti Bratislavského regiónu – Kanalizácia Podunajské Biskupice, II. etapa“.
11)	Návrh na odňatie správy pozemku parc.č. 2800 – záhrady o výmere 103 m2 v k.ú. Podunajské Biskupice v súlade s čl. 84 Štatútu hlavného mesta SR Bratislavy.
12)	Návrh prechodu nájmu pozemkov registra „C“ parc.č. 3308/11 o výmere 296 m2 a parc.č. 3308/22 o výmere 18 m2 na Orechovej 1/A na dobu neurčitú v k.ú. Podunajské Biskupice v prospech spoločnosti: HWG SERVICE, s.r.o., IČO: 50 511 459, Orechová a/A, 821 06 Bratislava, ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
13)	Návrh nájmu časti pozemku registra „C“ parc.č. 5478/29 o výmere 24 m2 pod letným exteriérovým sedením v nadväznosti na prevádzku „Espresso SPEEDY“ na Korytníckej ul. 3/A na dobu určitú, t.j. od 01.04.2017 do 30.09.2017 v k.ú. Podunajské Biskupice v prospech prevádzkovateľa: Milan Baláž – M.B.I., IČO: 36 908 266, Korytnická 5162/1, 821 06 Bratislava, ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

02)

14)	Návrh na predaj pozemkov parc.č. 6070/8, ostatné plochy o výmere 201 m2, parc.č. 6070/9, ostatné plochy o výmere 224 m2, parc.č. 6070/10, ostatné plochy o výmere 248 m2, parc.č. 6070/11, ostatné plochy o výmere 265 m2 a parc.č. 6070/12, ostatné plochy o výmere 268 m2 na Pasienkovej ulici v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/, t.j. formou obchodnej verejnej súťaže.
15)	Návrh na vyplatenie odmeny miestnej kontrolórke mestskej časti za II. polrok 2016.
16)	Rôzne.
17)	Interpelácie poslancov.
18)	Záver.

Informácia:	Informácia o stave čistoty a poriadku na území MČ a činnosti na úseku odpadového hospodárstva za rok 2016.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti a mestského zastupiteľstva,  pracovníkov miestneho úradu, riaditeľku Bytového podniku Podunajské Biskupice, s.r.o., a ďalších hostí. Konštatovala, že na zasadnutí je prítomných všetkých 15 poslancov, t.j. miestne zastupiteľstvo je uznášania schopné. Dala hlasovať o programe rokovania, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 262/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania, 
za: 15 – jednomyseľne

2.	návrhovú komisiu v zložení: 	         	Olívia Falanga Wurster, Anna Brániková,
Jaroslav Švehla;
za: 15 – jednomyseľne

3.	overovateľov zápisnice:  		Rozália Múčková, Vladimír Holásek	
za: 15 – jednomyseľne

03)

K bodu 02)	Kontrola plnenia uznesení: 
a) prijatých na zasadnutí Miestneho zastupiteľstva mestskej časti Bratislava – Podunajské Biskupice dňa 13.12.2016 a elektronického hlasovania dňa 21.12.2016
b) nedoriešených od ich prijatia do ďalšieho rokovania miestneho zastupiteľstva od č. 1/2014-2018 do č. 236/2014-2018.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 263/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení:

a)	prijatých na zasadnutí Miestneho zastupiteľstva mestskej časti 
Bratislava Podunajské Biskupice dňa 13.12.2016 
a elektronického hlasovania dňa 21.12.2016

b)	nedoriešených od ich prijatia do ďalšieho rokovania miestneho zastupiteľstva
od č. 1/2014-2018 do č. 236/2014-2018.

za: 15 – jednomyseľne

K bodu 03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.

Materiál uviedla miestna kontrolórka Ing. Iveta Györgyová. Po otvorení diskusie poslanec Krippel vo svojom vystúpení kladne zhodnotil vykonanú kontrolu a spracovaný materiál, ktorý označil za východiskový pri spracovaní nových zásad na evidenciu a prideľovanie nájomných bytov v mestskej časti. Následne miestne zastupiteľstvo prijalo

UZNESENIE č. 264/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o výsledku kontrolnej činnosti miestnej kontrolórky mestskej časti Bratislava – Podunajské Biskupice.

za: 15 – jednomyseľne

04)

K bodu 04)	Správa o kontrolnej činnosti miestnej kontrolórky MČ Bratislava – Podunajské Biskupice za rok 2016.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

UZNESENIE č. 265/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
Správu o kontrolnej činnosti miestnej kontrolórky Mestskej časti Bratislava – Podunajské Biskupice za rok 2016.

za: 15 – jednomyseľne

K bodu 05)	Návrh na zrušenie uznesenia č. 103/99/MZ – Zásady na prideľovanie malometrážnych bytov na Kovovej ulici č. 6 v Bratislave.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 266/2014-2018
Miestne zastupiteľstvo Mestskej časti Bratislava – Podunajské Biskupice

r u š í
uznesenie č. 103/99/MZ, ktorým boli prijaté Zásady na prideľovanie malometrážnych bytov na Kovovej ulici v Bratislave.

za: 15 – jednomyseľne

K bodu 06)	Návrh uznesenia, ktorým sa schvaľuje podanie žiadosti o nenávratný finančný príspevok a preukazuje zabezpečenie spolufinancovania projektu „Rekonštrukcia budovy a areálu MŠ Komárovská“.

Materiál uviedla starostka mestskej časti PhDr. Ožvaldová. Po otvorení diskusie sa poslankyňa Falanga Wurster zaujímala o položkovité rozpočtované náklady v realizačnej projektovej dokumentácii na rekonštrukciu budovy a areálu materskej školy na Komárovskej ulici. Starostka mestskej časti odpovedala, že tieto sú poslancom k nahliadnutiu na referáte koncepcie rozvoja a EU fondov miestneho úradu, prípadne si môžu požiadať o ich elektronické zaslanie. Miestne zastupiteľstvo bez ďalšej diskusie prijalo

05)

UZNESENIE č. 267/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
-	predloženie žiadosti o nenávratný finančný príspevok za účelom realizácie projektu „Rekonštrukcia budovy a areálu MŠ Komárovská“ v rámci výzvy na zvýšenie kapacít infraštruktúry materských škôl, kód výzvy: IROP-PO2-SC221-2016-10, ktorého ciele sú v súlade s platným územným plánom mestskej časti a platným programom rozvoja mestskej časti;
-	zabezpečenie realizácie projektu v súlade s podmienkami poskytnutia pomoci;
-	zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci;
-	zabezpečenie financovania prípadných neoprávnených výdavkov z rozpočtu mestskej časti.

za: 15 – jednomyseľne

K bodu 07)	Zmena č. 6 číselného a programového rozpočtu MČ Bratislava – Podunajské Biskupice na rok 2016.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 268/2014-2018
Miestne zastupiteľstvo Mestskej časti Bratislava – Podunajské Biskupice

A.  b e r i e   n a   v e d o m i e 
1.)   zmenu č. 6  číselného a programového rozpočtu  Mestskej časti Bratislava - Podunajské   
       Biskupice na rok 2016 v nasledovnej štruktúre

	Schválený rozpočet	Zmena rozpočtu	Upravený rozpočet	
		+ / -		
bežné príjmy	6 496 389 €	 + 58 929 €	6 555 318 €	
kapitálové príjmy	216 900 €	0 €	216 900 €	
finančné operácie	1 015 742 €	0 €	1 015 742 €	
príjmy spolu	7 729 031 €	+ 58 929 €	7 787 960 €	
				
bežné výdavky	6 508 931 €	+ 58 929 €	6 567 860 €	
kapitálové výdavky	1 199 347 €	0 €	1 199 347 €	
finančné operácie	20 753 €	0 €	20 753 €	
výdavky spolu	7 729 031 €	+ 58 929 €	7 787 960 €	

2.)    medzipoložkový presun finančných prostriedkov
06)

3.)    presun finančných prostriedkov v rámci funkčných klasifikácií alebo programov

za: 15 – jednomyseľne

K bodu 08)	Návrh na použitie finančných prostriedkov z Rezervného fondu MČ Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 269/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e 
použitie finančných prostriedkov z Rezervného fondu Mestskej časti Bratislava - Podunajské Biskupice vo výške  44 132 Eur na:
1.	rekonštrukciu miestnych komunikácií   vo výške  44 132 Eur.

za: 15 – jednomyseľne

K bodu 09)	Zmena č. 1 číselného a programového rozpočtu MČ Bratislava – Podunajské Biskupice na rok 2017.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 270/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e 
1.)   zmenu č. 1  číselného a programového rozpočtu  Mestskej časti Bratislava - Podunajské Biskupice na rok 2017 v nasledovnej štruktúre

	Schválený rozpočet	Zmena rozpočtu	Upravený rozpočet	
		+ / -		
bežné príjmy	6 510 550 €	 + 152 672 €	6 663 222 €	
kapitálové príjmy	55 740 €	0 €	 55 740 €	
finančné operácie	0 €	+ 90 657 €	90 657 €	
príjmy spolu	6 566 290 €	+ 243 329 €	6 809 619 €	
	     			
bežné výdavky	6 510 550 €	+ 199 197 €	6 709 747 €	
kapitálové výdavky	34 987 €	+ 44 132 €	79 119 €	
finančné operácie	20 753 €	0 €	20 753 €	
výdavky spolu	6 566 290 €	+ 243 329 €	6 809 619 €	
07)

B.	b e r i e   n a   v e d o m i e 
1.)    medzipoložkový presun finančných prostriedkov
2.)    presun finančných prostriedkov v rámci funkčných klasifikácií alebo programov

za: 15 – jednomyseľne

K bodu 10)	Dodatok č. 2 k Zmluve o budúcej kúpnej zmluve vodnej stavby: „Odkanalizovanie podunajskej časti Bratislavského regiónu – Kanalizácia Podunajské Biskupice, II. etapa“.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 271/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený Dodatok č. 2 k Zmluve o budúcej kúpnej zmluve č. 062 0912800, vodnej stavby: „Odkanalizovanie podunajskej časti Bratislavského regiónu – Kanalizácia Podunajské Biskupice, II. etapa“.

za: 15 – jednomyseľne

K bodu 11)	Návrh na odňatie správy pozemku parc.č. 2800 – záhrady o výmere 103 m2 v k.ú. Podunajské Biskupice v súlade s čl. 84 Štatútu hlavného mesta SR Bratislavy.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 272/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
odňatie správy pozemku parc. č. 2800 - záhrady o výmere 103 m²   v k.ú. Podunajské Biskupice v súlade s čl. 84 Štatútu hlavného mesta SR Bratislavy.

za: 15 – jednomyseľne

08)

K bodu 12)	Návrh prechodu nájmu pozemkov registra „C“ parc.č. 3308/11 o výmere 296 m2 a parc.č. 3308/22 o výmere 18 m2 na Orechovej 1/A na dobu neurčitú v k.ú. Podunajské Biskupice v prospech spoločnosti: HWG SERVICE, s.r.o., IČO: 50 511 459, Orechová a/A, 821 06 Bratislava, ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 273/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
prechod nájmu pozemkov registra „C“ parc. č. 3308/11 o výmere 296  m2 a parc. č. 3308/22 o výmere 18 m2 na Orechovej 1/A na dobu neurčitú v k. ú. Podunajské Biskupice  v prospech spoločnosti: HWG SERVICE s.r.o., IČO: 50 511 459, Orechová 1/A, 821 06 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o prechod nájmu zo zaniknutej spoločnosti na novú spoločnosť s tým istým konateľom.

B.	u k l a d á
prednostke miestneho úradu zabezpečiť vypracovanie nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 15 – jednomyseľne

K bodu 13)	Návrh nájmu časti pozemku registra „C“ parc.č. 5478/29 o výmere 24 m2 pod letným exteriérovým sedením v nadväznosti na prevádzku „Espresso SPEEDY“ na Korytníckej ul. 3/A na dobu určitú, t.j. od 01.04.2017 do 30.09.2017 v k.ú. Podunajské Biskupice v prospech prevádzkovateľa: Milan Baláž – M.B.I., IČO: 36 908 266, Korytnická 5162/1, 821 06 Bratislava, ako prípad osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

09)

UZNESENIE č. 274/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom časti pozemku registra „C“ parc. č. 5478/29 o výmere 24 m2 pod letným exteriérovým sedením v nadväznosti na prevádzku „Espresso SPEEDY“ na Korytníckej ul. 3/A, na dobu určitú t. j. od 01. 04. 2017 do 30. 09. 2017  v k. ú. Podunajské Biskupice v prospech prevádzkovateľa: Milan Baláž – M. B. I., IČO: 36 908 266, Korytnická 5162/1, 821 06 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov, z dôvodu že ide o časť pozemku v nadväznosti  na prevádzku „Espresso SPEEDY“.
B.  u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A 
tohto uznesenia a predložiť na podpis.

za: 15 – jednomyseľne

K bodu 14)	Návrh na predaj pozemkov parc.č. 6070/8, ostatné plochy o výmere 201 m2, parc.č. 6070/9, ostatné plochy o výmere 224 m2, parc.č. 6070/10, ostatné plochy o výmere 248 m2, parc.č. 6070/11, ostatné plochy o výmere 265 m2 a parc.č. 6070/12, ostatné plochy o výmere 268 m2 na Pasienkovej ulici v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/, t.j. formou obchodnej verejnej súťaže.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 275/2014-2018
Miestne zastupiteľstvo Mestskej časti Bratislava – Podunajské Biskupice

  s c h v a ľ u j e
predaj pozemkov parc. č. 6070/8, ostatné plochy o výmere 201 m²,   parc. č. 6070/9, ostatné plochy o výmere 224 m² ,  parc. č. 6070/10, ostatné plochy o výmere 248 m² ,  parc. č. 6070/11, ostatné plochy o výmere 265 m² a  parc. č. 6070/12, ostatné plochy o výmere 268 m² na Pasienkovej ulici v k.ú. Podunajské Biskupice formou obchodnej verejnej súťaže s podmienkami:

I. Podmienky obchodnej verejnej súťaže

Obchodnú verejnú súťaž vyhlási Miestny úrad Mestskej časti Bratislava – Podunajské Biskupice, Trojičné námestie 11, 825 61 Bratislava, zastúpený PhDr. Alžbetou Ožvaldovou, starostkou, IČO: 00641383, podľa § 9a ods.1 písm. a) zák. č. 138/1991 Zb. o majetku obcí, v znení neskorších predpisov, a podľa § 281 a nasl. Zákona č. 513/1991 Zb., Obchodný zákonník v znení neskorších predpisov, o najvhodnejší návrh na uzavretie kúpnej zmluvy na prevod vlastníctva k nehnuteľnostiam v k.ú. Pod. Biskupice, za týchto podmienok:

10)

1. Predávajúci (budúci vyhlasovateľ):
 
Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže

Predaj pozemkov parc. č. 6070/8, ostatné plochy o výmere 201 m²,   parc. č. 6070/9, ostatné plochy o výmere 224 m² ,  parc. č. 6070/10, ostatné plochy o výmere 248 m² ,  parc. č. 6070/11, ostatné plochy o výmere 265 m² a  parc. č. 6070/12, ostatné plochy o výmere 268 m²  na Pasienkovej ulici v k.ú. Podunajské Biskupice, vedené na LV č. 2.
Všeobecná hodnota pozemkov v celkovej sume je 155 000,00 €.
Všeobecná hodnota nehnuteľností bola určená znaleckým posudkom  č. 224/2016 zo dňa 12.11.2016 vyhotoveného znalcom Ing. Viliamom Antalom, Levočská 11, 851 01 Bratislava  a v zmysle predchádzajúceho súhlasu primátora č. 04 01 0087 16 zo dňa 5.12.2016. Celková suma pozemkov bola navýšená Uznesením Miestneho zastupiteľstva č. ...................
zo dňa 14.02.2017 na celkovú cenu vo výške 180 900,00 €.
Súťažný návrh je možné podať len na odkúpenie všetkých ponúkaných nehnuteľností.

3. Kontaktná osoba vyhlasovateľa:

Meno a priezvisko: Mgr. Katarína Kšiňanová
Číslo telefónu: 02/40209230
E-mail: katarina-ksinanova@mupb.sk

4. Požadované náležitosti súťažného návrhu na uzavretie kúpnej zmluvy:

Súťažný návrh na uzavretie kúpnej zmluvy podľa § 588 a nasl. Občianskeho zákonníka musí obsahovať:

a)	názov a sídlo, IČO predkladateľa – ak ide o právnickú osobu, číslo účtu
b)	meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu
c)	meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu
d)	predmet žiadosti o kúpu
e)	návrh kúpnej ceny za pozemky
f)	spôsob úhrady kúpnej ceny tak, že celá kúpna cena bude zaplatená na účet vyhlasovateľa naraz, do 30 dní odo dňa podpísania kúpnej zmluvy oboma zmluvnými stranami, a to na základe fotokópie kúpnej zmluvy podpísanej oboma zmluvnými stranami. Vyhlasovateľ najneskôr do 15 dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností. Originál kúpnej zmluvy vyhlasovateľ odovzdá kupujúcemu najneskôr do 15 dní od zaplatenia kúpnej ceny.
g)	V prípade, ak víťaz súťaže neuhradí v lehote dohodnutej  v písm. f) tohto bodu (t.z. do 30 dní odo dňa podpísania kúpnej zmluvy oboma zmluvnými stranami) kúpnu cenu, má sa za to, že obe strany od zmluvy odstúpili a zmluva sa od počiatku zrušuje.
h)	Vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 428/2002 Z.z. o ochrane osobných údajov.

11)

i)	Záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku.
j)	Uchádzači sú povinní predložiť čestné prehlásenie (štatutárneho zástupcu v prípade právnickej osoby), o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.

5. Podmienky účasti v súťaži a súťažné podmienky:
 
5.1.	Účastník súťaže je povinný zložiť finančnú zábezpeku vo výške 4 090,- Eur prevodom na účet vyhlasovateľa súťaže. O tomto prevode predloží spolu so súťažným návrhom odpis prevodného príkazu. Zložením finančnej zábezpeky sa rozumie deň jej pripísania na účet vyhlasovateľa vedený v Tatra banke a.s., číslo účtu vo formáte IBAN:SK80 1100 0000 0026 2700 5541.
5.2.	Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 15,- Eur, a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5.13. Táto náhrada sa účastníkom súťaže nevracia.
5.3.	Vybratému účastníkovi súťaže bude výška zábezpeky započítaná do kúpnej ceny.
5.4.	Neúspešným uchádzačom bude zábezpeka vrátená najneskôr do 30 dní odo dňa ukončenia súťaže. V prípade zrušenia a v prípade odmietnutia súťažného návrhu bude zábezpeka vrátená uchádzačovi najneskôr do 30 dní odo dňa vyhlásenia súťaže za zrušenú, alebo odo dňa odmietnutia súťažného návrhu.
5.5.	V prípade, že po ukončení súťaže  nebude uzavretá zmluva s vybratým účastníkom súťaže z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzavretie kúpnej zmluvy, zábezpeka prepadá v prospech vyhlasovateľa.
5.6.	Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.
5.7.	Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.
5.8.	Súťažný návrh musí byť spracovaný v slovenskom jazyku.
5.9.	Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.
5.10.	Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.
5.11.	Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.
5.12.	Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 825 61 Bratislava, v zalepenej obálke s uvedením mena a poštovej adresy s označením: „Obchodná verejná súťaž Predaj pozemkov parc. č.6070/8,9,10,11,12 na Pasienkovej ulici – NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 11.30 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.

12)

5.13.	Obhliadku nehnuteľností bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.
Súťažné podmienky a podklady bude možné prevziať u Mgr. Kataríny Kšiňanovej, pracovníčky EO a SM na Miestnom úrade Bratislava – Podunajské Biskupice.
5.14.	Otváranie obálok so súťažnými návrhmi a vyhodnocovanie súťažných návrhov je neverejné. Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.
5.15.	Výsledky vyhodnotenia súťaže budú predložené Miestnemu zastupiteľstvu Bratislava – Podunajské Biskupice na schválenie.
5.16.	Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.
5.17.	Vyhlasovateľ a vybratý účastník súťaže uzatvoria kúpnu zmluvu do 90 dní odo dňa vyhlásenia výsledku súťaže. V prípade, že návrh kúpnej zmluvy predložený vyhlasovateľom nebude víťazným uchádzačom podpísaný v lehote do 90 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie kúpnej zmluvy.
5.18.	Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.
5.19.	Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.
5.20.	Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.
5.21.	Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk
5.22.	Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaží a účastníci súťaže v plnej miere znášajú všetky náklady s ich účasťou v súťaži.
5.23.	Vyhlasovateľ si vyhradzuje právo vypracovať a uzatvoriť kúpnu zmluvu o prevode vlastníctva k nehnuteľnostiam výlučne len s víťazom súťaže.

6. Kritéria pre posudzovanie súťažných návrhov:

Kritérium pre posudzovanie súťažných návrhov je najvyššia ponúknutá kúpna cena, pričom minimálna kúpna cena za nehnuteľnosti je vo výške  180 900,00 Eur. 

7. Uzávierka na podávanie súťažných návrhov:

Súťažné návrhy je možné podávať do 30 dní odo dňa vyhlásenia obchodnej súťaže.
V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.

II. Obchodná verejná súťaž bude vyhlásená podľa schválených podmienok najneskôr do 60 dní odo dňa schválenia tohto uznesenia na internetovej stránke vyhlasovateľa , t.z. www.mupb.sk, ako aj na úradnej tabuli Miestneho úradu Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.

13)

Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t.z. www.mupb.sk, ako aj na úradnej tabuli Miestneho úradu Bratislava – Podunajské Biskupice do 60 dní od schválenia týchto podmienok v Miestnom zastupiteľstve Bratislava – Podunajské Biskupice.
V prípade, že sa do obchodnej verejnej súťaže neprihlási žiadny záujemca, je možné obchodnú verejnú súťaž opätovne vyhlasovať v pravidelných intervaloch, až kým nedôjde k výberu najvhodnejšieho návrhu.

za: 15 – jednomyseľne

K bodu 15)	Návrh na vyplatenie odmeny miestnej kontrolórke mestskej časti za II. polrok 2016.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 276/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
vyplatenie odmeny miestnej kontrolórke mestskej časti vo výške 30%  z mesačného platu za obdobie od 01. júla  2016  do 31. decembra  2016.

za: 15 – jednomyseľne

K bodu 16)	Rôzne.

A/   	Starostka mestskej časti: 

a)	Oboznámila poslancov o výsledku hodnotenia Národného informačného strediska SR zameraného na slovenské obce a mestá. 2926 slovenských obcí a miest prešlo hodnotením zameraným na finančnú a majetkovú bonitu. Mestská časť Bratislava – Podunajské Biskupice bola za rok 2016 vyhodnotená ako mestská časť s predpokladom stabilného rozvoja. Zaradila sa medzi 30,2 % obcí a miest, ktoré využívajú financie a majetok s vysokou efektívnosťou pre trvalo udržateľný rozvoj a bola jej opäť udelená Pečať Rozvoja obcí a miest.

b)	Oboznámila poslancov o liste primátora hl.m. SR Bratislavy týkajúceho sa snahy o vykonanie zmien vo financovaní hl.m. SR Bratislavy. V predmetnom liste primátor žiada mestské časti Bratislavy, aby v termíne do 15.3.2017 zaslali na Magistrát hl.m. SR Bratislavy svoje pripomienky a návrhy k tejto problematike. Preto starostka mestskej časti poprosila poslancov mestskej časti, aby v termíne do 10.3.2017 elektronicky zaslali na jej sekretariát svoje podnety na zmeny v zákone o Bratislave.

14)

c)	Informovala poslancov o ďalšom stretnutí s ministrom zdravotníctva a sestričkami Sv. kríža, ktoré prebehne v najbližších dňoch, za účelom zachránenia nemocnice v Podunajských Biskupiciach.

d)	 Informovala poslancov o začatí prác na výstavbe rýchlostnej komunikácie R7 a diaľnice D4.

e)	Informovala poslancov o zaslaní podania na Okresný úrad v Bratislave ohľadne podnikateľských aktivít firmy Vasal v mestskej časti.

f)	Informovala poslancov o aktivitách, ktorých výsledkom má byť presťahovanie Zberného dvora z Dvojkrížnej ulice.

g)	Oznámila poslancom, že po ukončení rokovania miestneho zastupiteľstva im budú rozdané PC LENOVO IdealPad 110-15 Pentium N3710 s taškou. Tieto počítače budú mať zapožičané od mestskej časti na svoju prácu a po ukončení volebného obdobia ich odovzdajú späť na miestny úrad. Nakoľko sa jedná o novo zakúpené počítače, v prípade akejkoľvek poruchy ich odovzdajú na referát informatiky miestneho úradu za účelom reklamácie, príp. opravy. Od nasledujúceho rokovania miestneho zastupiteľstva nebudú dostávať materiál v papierovej forme, ale sa im bude zasielať v elektronickej podobe.

B/	Zástupca starostky mestskej časti – poslanec Černý:

a)	Odporučil, po presťahovaní Zberného dvora, riešiť jeho prevádzku ekonomickejším modelom a to v súčinnosti s mestskou organizáciou OLO.

b)	Oboznámil poslancov s grantovými schémami hl.m. SR Bratislavy s tým, že podrobnú informáciu pripraví na zverejnenie do Biskupických novín a na webovú stránku mestskej časti.

C/	Poslanec Kubiš:

a)	Predložil poslancom na diskusiu spracovaný návrh Všeobecne záväzného nariadenia mestskej časti týkajúci sa evidencie a prideľovania nájomných bytov v mestskej časti. Starostka mestskej časti požiadala poslancov, aby po preštudovaní návrhu zaslali k nemu svoje stanovisko elektronickou poštou na jej sekretariát v termíne do 15.3.2017.

b)	Informoval o ponuke Hokejového zväzu niektorým mestským častiam Bratislavy na výstavbu športových hál. Starostka mestskej časti reagovala s tým, že predmetnú ponuku dostala aj naša mestská časť a obratom na ňu už reagovala.

K bodu 17)	Interpelácie poslancov.

p. Lampart:	Žiada preveriť podnikateľské aktivity v prestavaných garážach na Dudvážskej ulici.

15)

	Na interpeláciu odpovedala ved.odd. územného plánu, stavebného poriadku a výstavby miestneho úradu Ing. Borková. Priestory boli prestavané na bývanie na základe stavebného povolenia. O súčasné podnikanie v nich sa už na stavebnom úrade zaujímala aj polícia, t.j. vec je v riešení.

p. Krippel:  1.	Požiadal poslanca Kubiša, aby spracovaný návrh Všeobecne záväzného nariadenia mestskej časti týkajúci sa evidencie a prideľovania nájomných bytov v mestskej časti rozposlal poslancom aj v elektronickej podobe.
	Poslanec Kubiš s požiadavkou súhlasil.
2. Ako predseda komisie pre nezlučiteľnosť funkcií upozornil poslancov na povinnosť v termíne do 31.3.2017 podať oznámenie verejného funkcionára a do 30.4.2017 zúčtovanie daní.
               
3. Upozornil poslancov hl.m. SR Bratislavy za našu mestskú časť na historickú šancu pre Bratislavu a to podporu plošného zákazu hazardu v meste Bratislava. Návrh VZN o zákaze hazardu bude mestské zastupiteľstvo hl.m. SR Bratislavy prerokovávať dňa 16.2.2017.

p. Brániková: 1. Upozornila na odstránené bránky z oplotenia a poškodenie oplotenia detského ihriska na Bieloruskej ulici.
	Na interpeláciu odpovedal ved. ref. ŽPDOaCH miestneho úradu Ing. Vandriak. Oplotenie bolo nedávno opravované, vandali ho opäť poškodili. Bránky boli taktiež poškodené vandalmi, preto boli pracovníkmi miestneho úradu stiahnuté, v súčasnosti sa opravujú a následne budú opäť osadené.

2. Rodičia detí z MŠ Latorická žiadajú vykonať orez stromov. Sú nebezpečné pre deti, bránia záberu kamery a preto sa tu schádzajú neprispôsobiví občania.
	Na interpeláciu odpovedal ved. ref. ŽPDOaCH miestneho úradu Ing. Vandriak. Predmetná materská škola v minulom roku riešila orezanie stromov brigádnicky rodičmi a pracovníci úradu odvážali orezané konáre.

p. Falanga
Wurster:	Navrhla preveriť možnosť platieb občanov na miestnom úrade platobnou kartou.
	Na interpeláciu odpovedala ved.odd. ekonomického a správy majetku Ing. Paracková. Z poznatkov pracovníkov úradu je zrejmé, že len malé percento občanov má záujem o platbu kartou. Preto zavedenie platobného terminálu na miestnom úrade by bolo pre mestskú časť neefektívne.

p. Duranský: 1. V rámci prípravy rekonštrukcie trhoviska na Latorickej ulici navrhol osloviť majiteľov priľahlého objektu, aby pri tejto príležitosti vykonali rekonštrukciu obslužných komunikácií k svojim prevádzkam.

2. Žiada doplniť chýbajúci odpadkový kôš na Komárovskej ul.č. 50-52.

p. Kubiš:	Požiadal o preverenie majetkoprávneho stavu dlhoročne nevyužívaného parkoviska na Baltskej ulici.
		Na interpeláciu odpovedala starostka mestskej časti. Predmetný pozemok prenajal Magistrát hl.m. SR Bratislavy, ako majiteľ pozemku, cirkvi na dobu 50 rokov za účelom výstavby pastoračného centra.

16)

p. Matuszná:	Upozornila na neúnosnú dopravnú situáciu na Hydinárskej ulici vrátane chýbajúceho chodníka.
	Na interpeláciu odpovedala starostka mestskej časti. V rámci výstavby lokality Lesný hon bude stavebníkom vybudovaný aj chýbajúci chodník.

p. Foglszinger: Navrhol v križovatke Vrakunská – Popradská osadiť zrkadlo.
	Na interpeláciu odpovedal ved. ref. ŽPDOaCH miestneho úradu Ing. Vandriak s tým, že požiadavku odstúpi na Magistrát hl.m. SR Bratislavy.

K bodu 18)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Rozália Múčková		.......................................................

				Vladimír Holásek		.......................................................

Alžbeta  J a n č u l o v á
zapisovateľka